אם סימון סרטון אינו מתייחס בצורה מדויקת לבעיה שלכם, תוכלו לבדוק את מנגנוני הדיווח האחרים שלנו.
סימון הוא דרך מצוינת לדווח על סרטון שמפר, לדעתכם, את הנחיות הקהילה שלנו. אבל לפעמים רוצים לדווח על יותר מקטע תוכן אחד, או מעוניינים לשלוח דוח מפורט יותר לבדיקה. השימוש בכלי הדיווח מאפשר לכם להסב את תשומת הלב לתגובות או לסרטונים של משתמשים ולספק מידע נוסף על מה שמפריע. אם לדעתכם מישהו שם לו למטרה לפגוע בכם, הכלי הזה הוא האפשרות המתאימה ביותר בשבילכם לדווח על התוכן הרלוונטי.
דיווח על פגיעה באמצעות כלי הדיווח שלנו.
כדי להגיש תלונה בנושא פרטיות, יש להתחיל בתהליך הגשת תלונת פרטיות. הפרטיות שלכם נשמרת בכל שלב בתהליך.
אם עליכם לדווח על בעיה משפטית בשמכם או בשם לקוח שלכם, תוכלו ליצור איתנו קשר באמצעות הטפסים המשפטיים המקוונים שלנו. כדי שנוכל לחקור את התלונה מהר יותר, מומלץ להגיש אותה באמצעות הטופס המקוון ולא בפקס או בדואר.
חשוב לזכור: אם תשתמשו לרעה בטפסים המשפטיים שלנו, אנחנו עשויים לסגור את חשבון YouTube שלכם.
אנחנו משתדלים לכבד את רצונן של משפחות בכל הקשור לצילומים של יקיריהם שנפגעו באורח קשה. אם זיהיתם תוכן שמציג בן משפחה ברגע המוות או ברגע שבו נפצע באורח קשה, וברצונכם לבקש שנסיר את התוכן הזה, תוכלו ליצור איתנו קשר באמצעות הטופס המקוון. כל בקשה נבדקת ביסודיות. עם זאת, חשוב שתדעו שבתהליך קבלת ההחלטה אם להסיר את התוכן, אנחנו מביאים בחשבון את מידת העניין לציבור ואת הערך החדשותי.